open-index/open-wikipedia-markdown huggingface dataset:
Сурутарка

**Сурутарка** или **медуника** (науч. *Filipendula ulmaria*) — повеќегодишна билка од семејството рози што вирее на влажни ливади. Тaa се наоѓа низ поголемиот дел од Европа и Западна Азија (Близок Исток и Среден Исток). Воведена е и натурализирана во Северна Америка.
## Опис
Стеблата се високи од 1 до 2 м, исправени и браздести, црвеникави до понекогаш виолетови. Листовите се остри, со темнозелена боја од горната страна и од долната страна бели и влакнести — многу поделени. Сурутарката има нежни, привлечни, кремастобели цвеќиња групирани близу едни до други во неправилно разгранет облик, кои имаат многу силен, сладок мирис. Тие цветаат од почетокот на летото до раната есен и ги посетуваат разни видови инсекти — особено мувите. Цветовите се мали и многубројни.

## Употреба
Целата билка поседува пријатен вкус и мирис — зелените делови имаат сличен ароматичен карактер на цвеќето — што доведува до употреба на растението како распрскувачка билка, расфрлана на подови за да им даде на собите пријатна арома и се користи за вино, пиво и многу видови оцет. Цветовите може да се додадат во компоти и џемови, давајќи им суптилен вкус на бадем. Има многу лековити својства. Целото растение е традиционален лек за кисел желудник, а свежиот корен често се користи во хомеопатски препарати. Исушени, цвеќињата се користат во потпури. Исто така е често користен зачин во скандинавските видови медовина.

## Наводи
__ИНДЕКС__


## Надворешни врски

* Purple Sage Medicinal Herbs, entry for Meadowsweet 

Категорија:Билки
Категорија:Рози (потсемејство)
Категорија:Таксони опишани од Карл Линеј
Категорија:Зборови што ги нема во ТРМЈ
Категорија:Растенија опишани во 1753 година
Категорија:Растителни вапсила
Категорија:Лековити растенија
Анхелита Варгас

**Анхела Варгас Вега** () попозната по уметничкото име **Анхелита Варгас** (*Angelita Vargas*; 1946 - ) — ромска шпанска фламенко танчерка и пејачка, сметана за една од најголемите ѕвезди на андалусиската музичка сцена. „*New York Magazine*“ рекол дека таа „ги користи своите нозе како компас - едната нога се врти на место, додека другата деликатно отчукува круг“ - по втор пат, „специјалитетот“ се чини дека дегенерира во трик. Таа е омажена за Ел Бјенкасао и е мајка на танчерот Хоселито (Хосе Кортес Варгас).

Родена е во Севиља. Почнала да танцува од 3-годишна возраст, до 8-та година таа настапувала во групата наречена „La Gitanilla“ низ цела Шпанија. Таа настапувала во група на Експо 98. Настапувала во Обединетото Кралство, Северна Америка, Јапонија, Холандија и Германија и е примател на Премио Пастора Империо (Кордоба, 1980) и на Премио Национален ал бајле де Катедра де Фламенкологија (Херез, 1986).

## Наводи

## Надворешни врски
* Службено мрежно место

Категорија:Шпански танчери
Категорија:Шпански Роми
Категорија:Луѓе од Севиља
Категорија:Родени во 1946 година
Нина Дударова

**Нина Александровна Дударова** (Санкт Петербург, 1903 - Москва, 1992) - ромска поетеса, учител, писател и преведувач. Родена била во Санкт Петербург од мајка Ромка (која била пејачка и танчерка во ромски хор) и очув Русин, и двајцата кои ја одгледале Дударова како свое дете.

Откако изучувала настава и педагогија, во 1925 година се приклучила на тогаш неодамна основаната Серуски сојуз на Циганите во Москва. Една цел на сојузот била да се бори против неписменоста и да се создаваат училишта на ромски јазик. Во 1926 година, таа била ангажирана со сонародникот ромски поет и преведувач Николај Панков, да изработи азбука за ромскиот јазик.

Последната кирилична транскрипција на Дударова и Панков се засновала на наречјето на руските Роми. Имало голема количина ромска книжевност напишана со оваа азбука (над 300 книги помеѓу 1927 и 1938 година); сепак, ова влијание паднало во споредбено ограничен круг, главно во Москва и неколку градови во СССР, и завршило во 1938 година кога официјалната советска Ромска политика се смени од третирање на Ромите како посебен народ кој треба да се развива како составен елемент на советското општество кон интеграционизмот. Во раните денови на Советскиот Сојуз, многу буквари биле објавени на тема ромско образование за употреба не само во ромските училишта, туку и за возрасната неписмена ромско население. Букварот на Дударова, „*Нево Дром: Букварио Ваш Баре Манушенге*“ бил еден од првите.

Дударова и Панков биле уредници на книжевното и општественото дело *Нево Дром* („Нов пат“) и учествувала во објавувањето на познатите алманаси каде Дударова објавувала детски песни исполнети со социјалистичка идеологија. Во тоа време, таа исто така помогна во преводот на делата на Александар Пушкин на ромски јазик и го раководела културниот и опшстествен дом „Лоли Черен“ (Црвена звезда). Таа патувала низ земјата за да одржи предавања за образованието, наводните злодела на религиите, хигиената и правата на жените.

Од 30-тите години на минатиот век предавала ромски јазик во театарот Ромен во Москва и работела како книжевен уредник за деца. По Втората светска војна, Советскиот Сојуз се откажал од сите програми на ромски јазик и Дударова паднала во анонимност.

## Наводи

## Дополнителна литература

* 
* 
* 
* 

Категорија:Починати во 1992 година
Категорија:Родени во 1903 година
Категорија:Руски Роми
Категорија:Руски книжевници
Категорија:Ромска култура
Категорија:Починати во Москва
Олга Пољакова

**Олга Пољакова** (попозната како **Оља Пољакова** (); родена во Виница,  17 јануари 1979)&nbsp;— украинска глумица, пејачка и ТВ презентер.

## Животопис
Родена е на 17 јануари 1979 година во градот Виница.

Завршила средно училиште&nbsp;во Виница. Дипломирала на музичкото училиште за пијано, Виничкото училиште за култура и уметност во класата на хорски диригент, како и на Киевскиот универзитет за култура и уметност во класата на поп вокали.

Дипломирала на Националната музичка академија на Украина, има диплома за оперско пеење.

## Дискографија

### Албуми

* «Приходи Ко Мне»&nbsp; (2001)&nbsp;
* «Шлёпали шлёпки»&nbsp; (2017)&nbsp;
* «Королева ночи»&nbsp; (2018)&nbsp;

### Синглови

* **2010** «Веб-камера» (радіосингл)
* **2013** «#Шлёпки»
* **2013** «Russian Style»
* **2013** «Люли»
* **2014** «Асталависта, сепаратиста!»
* **2014** «Брошенный котёня»
* **2015** «Любовь-морковь»
* **2015** «Первое лето без него»
* **2016** «О Боже, как больно!»
* **2016** «#Плавочки»
* **2017** «Номер один»
* **2017** «Бывший»
* **2018** «Мама»
* **2018** «Королева Ночи»

## Извори
* Официјална страница на Оља Пољакова 
* Оља Пољакова на Твитер
* Видео канал на Ољ Пољакова во YouTube
* Оља Пољакова на социјалната мрежа Фејсбук
* Оља Пољакова на Инстаграм

## Наводи

Категорија:Родени во 1979 година
Категорија:Родени на 17 јануари
Категорија:Украински музичари
Категорија:Родени во 1984 година
Се или ништо (филм од 2002)

**„Сè или ништо“** (англиски: *All or Nothing*) - британско-француски филм од 2002 година, во режија на Мајк Ли, кој е автор и на сценариото. Главните улоги ги толкуваат: Тимоти Спол (Timothy Spall), Лесли Манвил (Lesley Manville) и Рут Шин (Ruth Sheen). Во 2002 година, на Канскиот филмски фестивал, филмот бил номиниран за „Златната палма“, а истата година бил номиниран и за Европските филмски награди во три категории: најдобар веропски режисер и најдобар европски режисер според изборот на публиката (Ли), како и најдобар европски глумец (Спал).

## Синопсис
Во филмот е прикажан животот на сиромашно работничко семејство во Лондон. Пени веќе одамна не го сака својот партнер, таксистот Фил. Меѓутоа, една неочекувана трагедија предизвикува тие повторно да се зближат, исто како и нивната најблиска околина. Така, Пени и Фил повторно се заљубуваат.

## Наводи

Категорија:Британски филмови
Категорија:Француски филмови
Категорија:Филмови на англиски јазик
Категорија:Филмови од 2002 година
Категорија:Филмови на Мајк Ли
Категорија:Филмови со Тимоти Спол
Категорија:Филмови со Лесли Манвил
Категорија:Филмови со Рут Шин
Категорија:Филмови чие дејствие се одвива во Лондон
Јан Ханкок

мини|десно|200п|Ханкок во посета на амбасадата на САД во Братислава (10-14 јануари 2005).
**Јан Френсис Ханкок** (, ромски: *Yanko le Redžosko*; р. 29 август 1942) — британски јазичар и политички активист. Тој е роден во Лондон и се смета за еден од главните ромолози.

Ханкок е директор на Програмата за ромски студии, како и на Центарот за ромски архиви и документација при Универзитетот во Тексас, каде што е професор по англиски, јазичарство и азиски студии од 1972 година. Тој бил претставник на Ромите во Обединетите нации и бил член на Советот на Американскиот музеј на холокаустот во време на претседателството на Бил Клинтон за кого Ханкок тврди дека има ромско потекло. Тој исто така бил претставник на Ромите на доделувањето на Наградата во чест на професор Торолф Рафто во 1997 година.

## Наводи

## Надворешни врски
* 
* Romani Archive and Documentation Center 
* ''The Pariah Syndrome'' by Prof. Hancock на Wayback Machine (архивирано на 27 октомври 2009) 
* Ian Hancock, ''Downplaying the Porrajmos: The Trend to Minimize the Romani Holocaust'' 
* ''Searching for the 4th Nail''  — документарен филм за Американските Роми со проф. Ханкок. 

Категорија:Британски јазичари
Категорија:Роми
Категорија:Родени во 1942 година
Категорија:Живи луѓе
Ремедиос Амаја

**Марија Долорес Амаја Вега** (родена 1962 година во Севиља), попозната по уметничкото име **Ремедиос Амаја**, - шпанска фламенко пејачка. Таа ја претставувала Шпанија на Евровизија во 1983 година.

Нејзиниот прв албум, самонасловениот „*Remedios Amaya“*, бил објавен во 1978 година. Во 1983 година таа била внатрешно избрана од „Телевизион Еспањола“ за да ја претставува Шпанија на Евровизија 1983 во Минхен. Таа постигнала нула поени со песната „¿Quién maneja mi barca?“.

Првите дела на Амаја, „*Luna nueva*“ (1983) и „*Seda en mi piel*“ (1984), биле пример за фламенко-рок. Во 1997 година го издала албумот „*Me voy contigo*“ (1997), во продукција на Висенте Амиго; албумот бил продаден во повеќе од 150.000 примероци. Го вклучувало нејзиниот најголем хит „Turu Turai“. Следните албуми биле „*Gitana soy*“ (2001) и „*Sonsonete*“ (2002), а во 2004 година таа објави компилација на Најголеми хитови. Во 2016 година, таа издала нов албум, „*Rompiendo el silencio*“.

## Наводи

 

Категорија:Шпански Роми
Категорија:Шпански пејачки
Категорија:Луѓе од Севиља
Категорија:Живи луѓе
Категорија:Родени во 1962 година
Категорија:Ромски музичари
Категорија:Учесници на Евровизија
Штефан Баника Постариот

десно|мини| '''Штефан Константин Баника'''
**Штефан Константин Баника** (романски: Ștefan Constantin Bănică; 11 ноември 1933 година - 27 мај 1995 година) - романски глумец и пејач од Каралаши. Освен што глумел во повеќе филмови, тој бил познат и по интерпретација на песни како што се „Îmi acordați un dans“, „Cum am ajuns să te iubesc“, „Gioconda se mărită“, „Hei, coșar, coșar“ и „Astă seară mă fac praf“. Неговиот син Штефан Баника Помладиот е исто така добро познат во забавната индустрија.

Бил роден во куќа сместена на улицата „Каралаши“ (денешна улица „Помпиерилор“), во Каралаши; неговиот татко бил Драган Констандаке Баника, лејтар.

## Филмографија

* Надвор од бариерата(1965)
* *Голгота* (1966)
* *Тунел* (1967)
* *Преносливо снимање* (1967)
* *Летни денови* (1968)
* *Велосипедисти доаѓаат* (1968)
* *Песните на морето* (1970)
* *Сопственици* (1973)
* *Внимание* (1974)
* *Фер Плеј* (1977)
* *Септември* (1978)
* *Цијанид и капка дожд* (1978)
* *Милионер во Неа Марин* (1979)
* *Сам меѓу пријателите* (1979)
* *Зошто ѕвонат ѕвона, Митица?* (1982)
* *Хаос* (1990)
* *Најомилен меѓу земјовците* (1993)

## Наводи


## Надворешни врски

* 
Категорија:Ромски музичари
Категорија:Починати во 1995 година
Категорија:Родени во 1933 година
Категорија:Романски Роми
Категорија:Романски музичари
Категорија:Романски глумци
Категорија:Ромски глумци
Михаил и Евтихиј

мини|десно|Успение Богородично од манастирот „Св. Ѓорѓи“ во Старо Нагоричане
**Михаил Астрапа и монахот Евтихиј** () биле византиски зографи од Солун, претставници на таканаречената Палеолошка ренесанса. Творештвото на двајцата зографи процветало од 1294 до 1317 година. Помеѓу црквите кои ги живописале се „Света Богородица Перивлепта“ („Свети Климент“) во Охрид (1294 - 1295 г.), „Свети Никита“ в Бањане (пред 1316 г.) и „Свети Ѓорѓи“ во Старо Нагоричане (1317).

Категорија:Луѓе од Кралство Србија (среден век)
Стефан VIII Разван

**Стефан VIII Разван** (п. декември 1595) — војвода на Молдавија од ромско потекло од Влашка. ТОј владеел во периодот од 24 април до август 1595 година.

## Животопис
Татко му бил муслимански Ром од Отоманското Царство кој се преселил северно од Дунав, во Влашка, додека неговата мајка била месна романска селанка. Во тоа време, сите Роми кои живееле во романските држави Влашка и Молдавија биле робови. Правилото важело за било кои ромски доселеници, освен за отомански државјани. Благодарение на овој исклучок, татко му и подоцна тој останале слободни и зеле активно учество во месното општество.

Стефан Разван како политички играч се појавил на почетокот од владеењето на влашкиот кнез Михај Храбриот (1593-1601) како негов близок сојузник. Претходно ја променил верата од ислам во христијанство, со што насобрал гнев кај Отоманците. Го достигнал општествениот статус на болјар и бил отмена личност. Подоцна, тој се вклучил во политичките збиднување во соседната романска држава Молдавија, каде што бил назначен за дел од Кнежевскиот совет со чинот хетман (втор највисок воен чин по кнез) за време на владеењето на Арон Тиранинот. Тој ги предводел походите на молдавската војска против Тигина, Килија, Кетатеа Алба и Северна Добруџа, кои подоцна биле освоени од Отоманците. Стефан станал многу популарен меѓу војниците и, со нивна поддршка и помош од трансилванскиот кнез Жигмонд Батори, успеал да го симне од власт Арон Тиранинот, кој изгубил популарност кај народот, на 24 април 1595 година.

Неговото владеење не траело долго затоа што соседната Полско-литванска Државна Заедница не била согласна за неговото сојузништво со Трансилванија и Влашка. Тие ја нападнале Молдавија во август и го назначиле Јеремија Могила за кнез признаен од Полјаците. Одлучувачката битка се војувала кај Сучава на 3 декември 1595 година и по тричасовна борба завршила со полска победа. Стефан побегнал кон Трансилванија, но бил заробен и набоден на колец.

## Користена литература
* *Istoria și tradițiile minorității rromani*, p.&nbsp;28, 2005, Sigma, Bucharest, Delia Grigore, Petre Petcuț and Mariana Sandu.

Категорија:Родени во непозната година
Категорија:Починати во 1595 година
Категорија:Роми
Шест ерменски вилаети

**Шестте вилаети** или **Шестте провинции** (, *Vilâyat-i Sitte)* или **Шестте ерменски вилаети** (   *Ветеринари „Хајкакан вилајет“*, ) — ерменски населени вилаети (провинции) на рамките на Отоманското Царство:

* Вилает Ван
* Вилает Ерзурум
* Вилает Мамуретулазиз
* Вилает Битлис
* Вилает Дијарбекир
* Вилает Сивас

## Термин
Терминот *Шест вилаети* бил поим на дипломатски јазик и ги означувал вилаетите со ерменско население. Европските дипломати честопати се повикувале на *Шест ерменски вилаети* за време на Берлинскиот конгрес во 1878 година.

## Население
### Етнички групи
мини|230x230пкс| Етничка карта на шестте вилаети според Ерменската патријаршија во Цариград во 1912 година.
мини|276x276пкс| Ерменско население во рамките на Отоманското Царство според официјалната статистика на население од 1914 година.

;Статистичка анализа на расните елементи во османлиските провинции од страна на ерменскиот патријарх во Цариград, 1912 година 

*Забелешка: Анализата исклучува одредени делови од овие провинции каде Ерменците се само помал елемент. Овие делови се како што следува: Хакијари, во Вилаетот Ван; јужно од Саирт, во Вилает Битлис; јужно од Вилаетот Дијарбекир; јужно од Малатија, во Вилаетот Мамуретулазиз; северозапад и западно од Вилаетот во Сивас*.

;Османлиска официјална статистика за население, 1914 година 

*Забелешка: Статистиката за османлиското население не дава информации за одделни муслимански етнички групи како што се Турците, Курдите, Черкезите, итн.*

Официјалната статистика на османлиското население од 1914 година, заснована на претходен попис, го потценила бројот на етнички малцинства, вклучувајќи го и бројот на Ерменците. Османлиските фигури не дефинирале никакви етнички групи, само религиозни. Значи, „ерменското“ население, сметано од властите, само ги собрало етничките Ерменци кои исто така биле приврзаници на Ерменската апостолска црква. Етничките Ерменци кои ја исповедале муслиманската вера, кои во тоа време се зголемиле на број, се сметале само како „муслимани“ (не како ерменски муслимани или Ерменци), додека ерменските протестанти како Грци од Понт, Грци од Кавказ итн.


Податотека:Prorportions des populations musulmanes grecques et armeniennes en AsieMineure d'apres la statistique du livreJaune.png|1893-96, ерменско население
Податотека:Armenian population in the Six Vilayet (1896).JPG|Ерменско население во Шест вилаети.


### Најголеми градови
Сите бројки се од почетокот на XX век.

## Наводи

Категорија:Отоманска Ерменија
Категорија:Западна Ерменија
Категорија:Вилаети на Отоманското Царство во Анадолија
Маришка Вереш

**Марија Елизабет Ендер**, попозната како **Маришка Вереш** (1 октомври 1947 — 2 декември 2006) — холандска пејачка и главен вокал на рок-групата Shocking Blue. Таа била опишувана дека наликувала на Шер во млади години и била позната по својот страстен глас, ексцентрична изведба и впечатлив изглед со накајалисани очи, високи образи и долга црна коса којашто всушност била перика.

## Наводи

## Надворешни врски

* 

Категорија:Холандски музичари
Категорија:Роми
Категорија:Родени во 1947 година
Категорија:Починати во 2006 година
Гузел Ситдикова

**Гузел Ситдикова** (, ; родена во село Инзер, Белорецки реон, Башкирска Автономна Советска Социјалистичка Република, 10 јуни 1952 година) е башкирска поетеса, преведувач и јавна личност. Почесен работник за култура на Република Башкортостан.

## Извори
* Напис во Башкирската енциклопедија, том 5
* Ситдыкова Гузаль Рамазановна// Парламентаризм в Башкортостане: история и современность. т. 2. Уфа, 2005, стр. 271, 284, 294
* Ситдыкова Гузаль Рамазановна// По пути созидания. - Уфа, Галигиль, 2005. - стр.31, 32
* Гүзәл Ситдиҡова: биобиблиографик күрһәткес. — Өфө, БР Ә.Вәлиди ис. Милли китапханаһы, 2011. −40 б.
* Гүзәл Ситдиҡова: биобиблиографик күрһәткес. — Өфө, БР Ә.Вәлиди ис. Милли китапханаһы, 2012.- 58 б.

Категорија:Родени во 1952 година
Категорија:Родени на 10 јуни
КК Панатинаикос

**КК Панатинаикос** е грчки кошаркарски клуб од Атина, и една од дисциплините на спортското друштво Панатинаикос. Моментално се натпреварува во Првата грчка кошаркарска лига и во Евролигата.

Спортското друштво Панатинаикос постои од 1908, а кошаркарскиот клуб е основан 1937 година. Панатинаикос е најуспешен кошаркарски клуб во Грција со 38 првенствени титули и 19 титули во купот на земјата. Покрај тоа, клубот има големи меѓународни успеси меѓу кои се вбројуваат 6 титули во Евролигата.

Својте домашни натпревари клубот ги игра во Олимписката сала во Атина, која е со капацитет од 18.989 гледачи. Боите на клубот се зелената и белата.

## Титули
* **[[Прва лига Грчке у кошарци|Грчко првенство]] : 39 (рекорд)**
: 1945–46, 1946–47, 1949–50, 1950–51, 1953–54, 1960–61, 1961–62, 1966–67, 1968–69, 1970–71, 1971–72, 1972–73, 1973–74, 1974–75, 1976–77, 1979–80, 1980–81, 1981–82, 1983–84, 1997–98, 1998–99, 1999–00, 2000–01, 2002–03, 2003–04, 2004–05, 2005–06, 2006–07, 2007–08, 2008–09, 2009–10, 2010–11, 2012–13, 2013–14, 2016–17, 2017–18, 2018–19, 2019–20

* **[[Кошаркарски куп на Грција|Куп на Грција]] : 19 (рекорд)**
: 1978–79, 1981–82, 1982–83, 1985–86, 1992–93, 1995–96, 2002–03, 2004–05, 2005–06, 2006–07, 2007–08, 2008–09, 2011–12, 2012–13, 2013–14, 2014–15, 2015–16, 2016–17, 2018–19

* **[[Евролига]] : 6** 
:1995–96, 1999–00, 2001–02, 2006–07, 2008–09, 2010–11

* **[[Интерконтинентален куп (кошарка)|Интерконтинентален куп]] : 1**
: 1996

## Играчи

## Надворешни врски

* 
*Panathinaikos B.C. at Euroleague.net
*Panathinaikos B.C. at Eurobasket.com
*Panathinaikos Arena 
*Academies official website
*Official YouTube channel

Панатинаикос
Синчец

**Синчец** *(*науч. *Centaurea cyanus)* — едногодишно скриеносемено растение од семејството главоцветни, домородно во Европа. Се наоѓа по должината на рабовите на шумите, покрај патиштата како плевел, во зеленчуковите градини и полињата со житни култури.
мини|Подробен изглед на синчецот

## Опис
Синчецот е едногодишно растение што расте 40 — 90 см, со сиво-зелени разгранети стебла. Лисјата се копјевидни и долги 1 — 4 см. Цветовите најчесто се со изразена сина боја. Синиот пигмент е протоцијанин, кој во розите е црвен. Цвета цело лето.

## Употреба
Чај од синчец се употребува за подобрување на апетитот и јакнење на организмот. Ја подобрува функцијата на жолчката и црниот дроб, влијае диуретично поради што се дава при заболувања на уринарните органи.

Синчецот може да се употребува и за промивка на очите, при конјуктивит и блефарит, како и за козметички цели —  за освежување и јакнење на кожата.

## Наводи
__ИНДЕКС__


## Надворешни врски

* Flora Europaea: ''Centaurea cyanus''
* UK Biodiversity Action Plan: ''Centaurea cyanus''
* Briefing sheet on ''Centaurea cyanus'' from page http://www.plantlife.org.uk/wild_plants/plant_species/cornflower 

__СОСОДРЖИНА__

Категорија:Различник
Категорија:Таксони опишани од Карл Линеј
Категорија:Растенија опишани во 1753 година
Категорија:Лековити растенија
Битка за Грција

[мини|300п|Нападот на [нацистичка Германија|Германија врз Грција]]
**Германска инвазија на Грција**, позната и како **Битка за Грција** или **Операција Марита** — инвазија на сојузничка Грција од страна на фашистичка Италија и нацистичка Германија за време на Втората светска војна. На германската инвазија во април 1941 година ѝ претходела италијанската инвазија во октомври 1940 година, која е позната и како Грчко-италијанска војна.

По италијанската инвазија од 28 октомври 1940 година, Грција го одбила првичниот италијански напад и контранападот во март 1941 година. Кога започнала германската инвазија, позната како операција „Марита“, на 6 април 1941 година, поголемиот дел од грчката армија била на грчката граница со Албанија, тогаш вазал на Италија, од каде што нападнале италијанските трупи. Германските трупи нападнале од Бугарија, создавајќи втор фронт. Грција добила мало засилување од австралиските, британските и новозеландските сили во пресрет на германскиот напад. Грчката армија била помалкубројна во обидот да се одбрани и од италијанските и од германските трупи. Како резултат на тоа, одбранбената линија Метаксас не добила соодветно воено засилување и брзо била освоена од Германците, кои потоа ги нападнале грчките сили на албанската граница, принудувајќи ги да се предадат. Австралиските, британските и новозеландските сили биле принудени да се повлечат, со крајна цел евакуација. Неколку дена сојузничките трупи играле важна улога во ограничувањето на германскиот напредок на позицијата Термопили, овозможувајќи подготовка на бродови за евакуација на единиците што ја бранат Грција. Германската армија стигнала до престолнината Атина на 27 април и јужниот брег на Грција на 30 април, заробувајќи 7.000 австралиски, британски и новозеландски персонал и завршувајќи ја битката со решителна победа. Освојувањето на Грција завршило со освојување на Крит еден месец подоцна. По падот, Грција била окупирана од воените сили на Бугарија, Германија и Италија.

Категорија:Судири во 1941 година
Категорија:Битки на Грција во Втората светска војна
Категорија:Битки на Австралија во Втората светска војна
Категорија:Битки на Германија во Втората светска војна
Категорија:Битки на Италија во Втората светска војна
Категорија:Битки на Обединето Кралство во Втората светска војна
Категорија:Инвазии на Германија
Категорија:Инвазии на Италија
Категорија:Инвазии на Албанија
Кристина Бренк

** Кристина Бренк ** родена како Врховец, позната и како Кристина Бренкова (22 октомври 1911 - 20 ноември 2009 година) била словенечка писателка најпозната по својата детска литература и творештво.

Бренк е родена во Хорјул во тогашната Австроунгарија во 1911 година. Студирала психологија и педагогија на Универзитет во Љубjана и докторирала во 1939 година. За време на Втора светска војна се приклучила на Словенски фронт за ослободување. Од 1949 година до нејзиното пензионирање во 1973 година работела како уредник во издавачката куќа „Младинска Књига“. Во 1999 година таа ја добила Наградата Левстик за  животно дело за литература за деца.

Наградата за најдобра оригинална словенечка сликовница доделена од 2003 година од страна на Здружението на издавачите на Словенија  билаи менувана по Кристина Бренк од 2011 година наваму.

## Објавени дела

* „Парче сирење“ 1971 година
* „Девојчето Делфина и лукавата лисица“, 1972 година
* „Прва татковина“, 1973 година
* „Леб на надеж“, 1973 година
* „Сребрена рачка, злата рачка“ 1975 година
* '„Ченча Меренча* , 1976 година
* „Броење на Ченжа Маренча“, 1976 година
* „Доброто куче на непријателот“, 1980 година
* „Одење по читателите“, 1980 година
* „Баба во циркус“, 1982 година
* „Приказни за козата Кунигунда“ 1984 година
* „Мојата долина“, 1996 година
* „Џиновскиот лав пристигна“, 2008 година

==Наводи==


==Надворешни врски==

* *Kristina Brenkova v Knjižnici Bežigrad*, [http://www.mklj.si/index.php/prireditve/leto-kristine-brenkove Mestna knjižnica Bežigrad] 
* *Kamenčki v mozaiku življenja Kristine Brenkove*, [http://www.kamra.si/Default.aspx?region=6&module=4&id=222 Digitalizirana kulturna dediščina slovenskih pokrajin] 
* *Kristina Brenkova*, [http://www.mladinska.com/knjige/ustvarjalci/ustvarjalec?auid=55 Mladinska knjiga] 
* *Slovo prve dame mladinske književnosti*. [http://www.dnevnik.si/novice/aktualne_zgodbe/1042317588 Dnevnik - Novice]  (24. 11. 2009)
* *Kristina Brenkova*, [http://www.sanje.si/knj_avtorji.php?avtorId=169 Založba Sanje] 
* *Umrla vsestranska literarna ustvarjalka Kristina Brenkova''. Siol - kultura  (23. 11. 2009)
* Diplomske naloge na temo Kristina Brenkova

Категорија:Словенечки писатели
Категорија:Починати во 2009 година
Категорија:Апсолвенти на Љубљанскиот универзитет
Категорија:Родени во 1911 година
Крањска пчела (дело)

thumb|250px|Насловна страница (1830)
***Крањска пчела*** () — првиот алманах на поезија на словенечки јазик.

Првиот том бил објавен на 30 април 1830 година, а следните во 1831, 1832, 1834 и 1848 година. 
Негов уредник бил  Миха Кастелич, додека истакнати автори кои соработувале и објавувале во него биле: Франце Прешерен, Матија Шоп и Андреј Смоле.

Алманахот бил наменет за ширење на националното учувство и образованието на мајчин јазик кај словенците.

Државниот режим во Австриската империја не дозволувал политички активности на националните движења. Тој бил потолерантен кон националната културна програма, со што се обидувал да постигне политичка неутрализација. Во такви околности, се појавил план за создавање на збирка на словенечки литературни текстови ,  наменета за национално освестување и  образование. Првиот ваков обид, научното списание „Славиња“, било забрането од државната цензура.

Создавачите на „Крањнската Пчела“ имале повеќе среќа, бидејќи поезијата не изгледала толку опасна за режимот како научните написи. Првите четири тома, всушност, немале сериозни проблеми со цензурата.

Јадрото на првото издание го претставувале: Франце Прешерен, Јакоб Зупан, Јуриј Космач и Миха Кастелич.

На 8 јануари 1830 година, Кастелич побарал од гувернерот на Љубjана да го испечати првиот том. Барањето било разгледано на состанок на 14 јануари 1830 година и било утврдено дека треба да биде испратено до судската полиција и канцеларијата за цензура. Писмото за препорака било напишано следниот ден, но авторите Крањнската Пчела  го испратиле дури петнаесет дена подоцна. На 21 јануари, Матија Чоп, испратил писмо до цензоро Јернеј Копитар.Копитар дозволил печатење, кое завршило на 30 април 1830 година. Првиот том бил објавен во 600 примероци и предизвикал интерес кај словенечките интелектуалци, што била и целта. Првиот том е отпечатен во Бохоричица.

Крањнска Пчела успеала да го распространи словенечкиот јазик меѓу населението, истиснувајќи го германскиот кој бил во званична и државна употреба. По објавувањето на последниот том, во Словенија веќе имало повеќе публикации со разновидна содржина на словенечки јазик, поезија, вести и друго,  па затоа понатамошни изданија не биле потребни.

## Наводи

## Надворешни врски

* Krajnska čbelica, 2, 1831 http://www.kr.sik.si/digitalna_zbirka/presernova_poezija/?id=104#104 
* Krajnska čbelica, 3, 1832 http://www.kr.sik.si/digitalna_zbirka/presernova_poezija/?id=105#105 
* Krajnska čbelica, 4, 1833 http://www.kr.sik.si/digitalna_zbirka/presernova_poezija/?id=106#106 
* Krajnska čbelica, 5, 1848 http://www.kr.sik.si/digitalna_zbirka/presernova_poezija/?id=107#107 

Категорија:Словенечки весници
Светско првенство во фудбал 1998 - нокаут фаза

**Светското првенство во фудбал 1998 - нокаут фаза** била втората фаза на Светското првенство 1998 во Франција, после групната фаза.

Започнала на 27 јуни со осминафиналето а завршила на 12 јули со финалниот натпревар, кој се одиграл на Стад де Франс во Париз. Првопласираните две репрезентации од секоја група (вкупно 16) помиале во нокаут фазата каде се натпреварувале по систем на елиминација. Ако некој натпревар завршил нерешено по 90 минути игра, се играле продолженија - во кои важело правилотo златен гол - и се изведувале пенали доколку е потребно за да се одреди победникот. Исто така, се одиграл и натпревар за третото место, помеѓу двете репрезентации кој загубиле во полуфиналето.

## Квалификувани репрезентации
Двете првопласирани репрезентации од секоја од осумтте групи се квалификувале за нокаут фазата.

## Резултати


## Осминафинале
### Италија - Норвешка


### Бразил - Чиле


### Франција - Парагвај


### Нигерија - Данска


### Германија - Мексико


### Холандија - СР Југославија


### Романија - Хрватска


### Аргентина - Англија


## Четвртфинале
### Италија - Франција


### Бразил - Данска


### Холандија - Аргентина


### Германија - Хрватска


## Полуфинале
### Бразил - Холандија


### Франција - Хрватска


## Натпревар за трето место


## Финале


Нокаут фаза
Стрелиција

**Стрелиција** (науч. *Strelitzia*) — род од пет вида повеќегодишни растенија, со потекло од Јужна Африка. Припаѓа на растителното семејство Strelitziaceae. Родот го носи името на војводството Мекленбург-Стрелиц, родното место на кралицата Шарлот од Велика Британија. Вообичаено име на родот е рајско цвеќе / цветот рајска птица, поради сличноста на нејзините цвеќиња со рајските птици.

Некои видови се широко одгледувани како украсни растенија на отворено, а некои на затворено во саксии. Стрелицијата е зимзелено растение, која во своето природно живеалиште расте како диво растение. Нивните лисја се како лисја од банана, а пламениот цвет е како глава на рајска птица.

## Опис
Видот николајска стрелиција е најголем во родот, достигнувајќи 10 метри висина, со одлични бели и сини цвеќиња; другите видови обично достигнуваат висина од 2 до 3,5 метри. Тие се повеќегодишни растенија, со дрвенести стебла или тревни без стебла, образувајќи густи групи на бројни ластарки. Лисјата се големи и долги 30 — 200 см и широки 10 — 80 см распоредени спротивно во два реда во една рамнина, образувајќи „вентилатор“. Цветовите се исклучителни, со особен облик.

## Размножување
Тие се опрашуваат од нектарниците (сончеви птици). Стрелицијата нема природни опрашувачи како инсекти; затоа во области без нектарници, на растенијата од овој род обично им е потребно рачно опрашување  со цел успешно да има семе.

## Видови
Пет вида се препознаваат:

* *Strelitzia alba (*бела стрелиција)
* *Strelitzia caudata (*планинска стрелиција)
* *Strelitzia nicolai (*николајска стрелиција)
* *Strelitzia reginae (*кралска стрелиција)
* *Strelitzia juncea*

## Наводи

## Надворешни врски


Категорија:Зборови што ги нема во ТРМЈ
Категорија:Ѓумбировидни
Цирил Метод Кох

**Цирил Метод Кох** (31 март 1867 – 6 мај 1925) бил словенечки архитект. Заедно со Макс Фабиани, тој го вовел стилот Виенска сецесија во Словенија.

Кох е роден во Крањ, тогаш дел од Војводството Крањско во Австроунгарската монархија, сега во Словенија.

Студирал во Љубљана, Грац и во Виена.

Во 1893 година, се вработил во Канцеларијата за урбанистичко планирање во Љубљана.

Тој се прославил по земјотресот во Љубљана, кога реконструирал неколку згради во стилот на сецесијата од Виена.

Помеѓу 1895 и 1910 година, тој проектирал бројни згради во Љубљана, Цеље, Радовљица, Опатија, Бохињ и Штернберг..
## Галерија
;Архитектура во центарот на Љубљана, дизајнирана од Кирил  Метод Кох

File:Ljubljana BW 2014-10-09 12-22-15.jpg|Зградата Хауптман 
File:CudnovaHisa-Ljubljana.JPG|Чудната зграда 
File:Kmečka posojilnica (2).jpg|Земјоделска банка 
File:Cigaletova.jpg|Зградата на улицата Цигале

## Наводи

Категорија:Словенечки архитекти
Категорија:Родени во 1867 година
Категорија:Починати во 1925 година
Економија на Бугарија

**Бугарија** е поранешна земја во транзиција и сегашна членка на Европската Унија.

мини|220п|Ветарната централа „Калијакра„

## Економска историја
Со пропаѓањето на комунистичкиот режим, пропаднал целиот економски систем на земјата. Во почетокот на 1990-те години, услужните дејности имале удел од 25 %, исто колку и земјоделството, а индустријата учествувала во вкупното стопанство со 60%. Триесет години подоцна, услужните дејности зафаќале околу 60% од вкупната економија, 10% отпаѓало на земјоделство, а околу 30% на индустријата. Индустрискиот раст е 7% (2005).
При приватизацијата и преструктуирањето на претпријатијата имало големи отпуштања на работниците, а како резултат на тоа се зголемила невработеноста, која во одредени периоди достигнала и до 19%.

## Основни економски показатели
Економскиот пораст за 2007 година изнесувал 6,2%. Бруто-домашниот производ во 2007 изнесувал 28,9 билиони евра, односно БДП по глава на жител изнесувал 3 753,5 евро. Странските инвестиции во 2007 достигнале 5,5 милијарди евра. Според Евростат, минималната плата во Бугарија изнесува 135 евра, што е најмалку во ЕУ.

### Општи информации
мини|300п|Автопатот „Тракија“

* Национална валута - Бугарски лев (BGN)
* БДП (Паритет на куповна способност) - 93,78 милијарди $ (2008)
* БДП (Девизен курс) - 49,43 милијарди $ (2008)
* БДП (ИЧР/По глава на жител) - 12 900 $ (2008)
* БДП пораст - 6% (2008)
* БДП по сектори (2008)
::-Земјоделство 4,6%
::-Индустрија 28,7%
::-Услуги 66,7%
* Раст на индустриско производство - 3,9% (2008)
* Невработеност - 6,3% (2008) 
* Сиромаштија - 5% (2008)
* Инфлација - 2,3% (2007)
* Инвестиции (% од БДП) - 38,3% (2008)
* Буџет (2008) *фискална година = календарска година*
::Приходи - 20,43 милијарди $
::Расходи - 18,93 милијарди $

## Биланс на меѓународните плаќања

### Надворешна трговија
До 1989 година, Бугарија најмногу тргувала со поранешниот Советски Сојуз (80%) и со другите членки на Источниот блок, а многу малку со Европската унија (2%). Денес, 50% од трговијата се одвива со Европската унија, 2,5% со САД, а останатиот дел со другите земји.

## Сообраќај
Поради својата географска положба, Бугарија е крстопат од речни (по Дунав), морски (Црно Море) и копнени патишта, со што има големи можности во развојот на меѓународниот товарен и патнички сообраќај, како и во другите услужни дејности.

### Инфраструктура
* Железница: 4 294&nbsp;км од кои 2 710&nbsp;км се електрифицирани (1 435 m стандард); 245&nbsp;км 0,760 m стандард
* Патишта: 40 231&nbsp;км (вкупно) (2005) 
* Аеродроми: 204 (2008)
* Гасовод: 2 926&nbsp;км (2008)
* Нафтовод: 339&nbsp;км (2008)

## Туризам

Најголемите позитивни движења Бугарија ги бележи во развојот на туристичкото стопанство, кое станува една од најзначајните стопански гранки и двигател на целокупниот стопански развој на земјата. Бугарија има можности за развој на сите видови туризам, но најразвиени се морскиот (летен) и зимскиот туризам.

## Наводи

Категорија:Бугарија
Категорија:Економија на Бугарија
Категорија:Економија на Европа
Соб (река)

**Соб** (**Сиб**)&nbsp;— река во Украина во Виничка област. Лева притока на Јужен Буг.

## Главните притоки
Собок (десна); Сорока, Киблич, Вербич (леви).

## Населби
Над реката се градовите: Липовец, Иллинци, Гајсин, како и голем број села.

## Литература

* Енциклопедія українознавства : Словникова частина : [в 11 т.] / Наукове товариство імені Шевченка ; гол. ред. проф., д-р Володимир Кубійович. — Париж—Нью-Йорк : Молоде життя, 1955—1955.
* Олександр Роговий. Про що шумлять верби: історичні нариси про Корчинці-Ротмистрівку-Вербівку (XVIII–XXI століття).&nbsp;— Вінниця: ДП «Державна картографічна фабрика», 2010.&nbsp;— 344 с.:іл. (с. 11-15)
* Водні ресурси та якість річкових вод басейну Південного Бугу / За ред. В. К. Хільчевського. — К.: Ніка-центр, 2009. — 184 с.

Категорија:Реки во Украина
ФК Бирмингем Сити

**ФК Бирмингем Сити** е фудбалски клуб од Бирмингем, грофовијата Западен Мидлендс, Англија.  Од 2011 година, се натпреварува во Чемпионшип, второ ниво на англискиот фудбал.

Клубот бил формиран во 1875 година како Смол Хит Алијанс, па бил преименуван во Смол Хит во 1888 година, и потоа во Бирмингем во 1905 година, пред да го добие денешното име Бирмингем Сити во 1943 година. Како Смол Хит, тие најпрво се натпреварувале во Фудбал алијанс пред да се приклучат на Фудбалската лига во 1892 година, како едни од основачите на Втората дивизија и нејзини први шампиони. Најголемите успеси во историјата на клубот се освојувањето на Лига купот во 1963 и 2011 година, а покрај тоа двапати биле финалисти во ФА купот во 1931 и 1956 година.

Од 1906 година, својте домашни натпревари Бирмингем Сити ги игра на стадионот Сент Ендрјус. Клубот има долгогодишно соперништво со блиските соседи Астон Вила (кои се исто така од Бирмингем), со кои го играат Дербито на Бирмингем познато уште и како *Дерби на вториот град*. Прекарот на клубот е Блуз (англиски *Blues*), и доаѓа од бојата на нивниот дресови.

## Играчи
### Моментален состав

## Менаџери
[thumb|right|[Ли Бојер, моментален менаџер и некогашен играч на клубот.]]




## Титули
thumb|220px|Ризницата со трофеи на Бирмингем Сити.
* **[[Втора дивизија на фудбалската лига на Англија|Втора Дивизија]] / [[Фудбалска лига Чемпионшип|Чемпионшип]]** : **4**
: 1892–1893, 1920–1921, 1947–1948, 1954–1955

* **[[Трета дивизија на фудбалската лига на Англија|Трета Дивизија]] / [[Фудбалска лига Еден на Англија|Лига Еден]]** : **1**
: 1994–1995

* ** [[Фудбалски Лига куп на Англија|Лига куп / Карабао куп]]** : **2**
: 1962–1963, 2010–2011

* ФА Куп : 
: Финалист 1930–1931, 1955–1956

## Наводи

## Надворешни врски
* Матична страна
* Бирмингем Сити на soccerbase.com
* Бирмингем Сити на transfermarkt.com
* Бирмингем Сити на официјалната страна на UEFA

Бирмингем Сити
Категорија:Бирмингем
Ирена Графенауер

** Ирена Графенауер **, (роден на 19 јуни 1957 година во Љубљана, Словенија), е словенечки флејтаистка,, ученик на Борис Шампа, Карлхајнц Цилер и Ауреле Николет.

Ирена Графенауер го започна своето музичко образование на 8-годишна возраст.

По дипломирањето на Академијата за музика во Љубљана во 1974 година, ги продолжи студиите со Карлхајнц Цилер и Ауреле Николет.

Таа ја освоила Првата награда на три меѓународни натпревари: во Белград (1974), Женева (1978) и Минхен (1979).

Од 1977 до 1987 година беше главна флејтистка со симфонискиот оркестар на Баварското радио под раководство на Рафаел Кубелик и Сер Колин Дејвис. Во октомври 1987 година беше назначена за професор во Салцбург  на Моцартеум..

Како солист успешно ги обиколи повеќето европски земји, САД, Јапонија и Австралија.

Таа редовно настапуваше на Фестивал на Локенхаус на Гидон Кремер од 1981 година и интензивно беше на турнеја со „Kremer & Friends“

Ирена Графенауер формираше дуо со харфистичката Марија Граф. Таа исто така работеше редовно со двоецот на Берлинската филхармонија Јорг Бауман и Клаус Стол, пијанистите Олег Мајзенберг, Роберт Левин и Хелмут Дојч, гитарист Елиот Фиск и гудачкиот квартет Ќерубини.

Ирена Графенауер снима исклучиво за етикетата Филипс. Договорена е за снимање концерти и квартети од Моцарт со членовите на Академијата на Свети Мартин во полето и францускиот албум со музика на Дебиси, Равел, Иберт и Русел.

Таа во моментов предава во Моцартем, Салцбург.

## Наводи

## Надворешни врски
* Biographie auf der Homepage des Mozarteum 
* 

Категорија:Музичари од Словенија
Категорија:Живи луѓе
Категорија:Родени во 1957 година
Категорија:Добитници на Прешерновата награда
Марјана Липовшек

**Марјана Липовшек** (родена на 3 декември 1946 година) е словенечка операска и концертна пејачка (мецосопран). Ќерка на композиторот Маријан Липовчек, родена е во Љубљана, Словенија. Во 2017 година се пензионирала..

Таа пеела во филмовите *[[Јакоб лажго]]* и *[[Сивата зона]]*.

Забележителни сценски настапи имала во: *[[Жена без сенка]]*, *[[Валкира]]*  и *[[Тристан и Изолда]]*. Исто така, пеела со многу оркестри, како Берлинска филхармонија, Бостонска филхармонија, Оркестар на концертгебоу, Дрезден Стаатскапела, Лондонска филхармонија, Лондонска симфонија, Филхармонија во Минхен, Филхармонија во Њујорк и Филхармонија на Виена и оперски куќи што се Баварската државна опера, Лирикаска опера во Чикаго, Метрополитен Опера во Њујорк и Државна опера во Виена.

Во својата кариера работела со: Клаудио Абадо, Даниел Баренбоим, Бичков, Мјунг-Вин Чунг, Колин Дејвис, Кристоф фон Дохнани, Бернард Хаитинк, Николаус Харнонкур, џејмсЛевин, Лорин Маазел, Зубин Мехта, Рикардо Мути, Кент Нагано, Џузепе Синополи и Волфганг Савалиш.

## Награди
* Прешернова награда 1988 година
* Баварски камерни пејачи во 1993 година
* Сребрен медал за слобода на Република Словенија 1994 година
* Камерен пејач во Државната опера во Виена во 1996 година
* Златен медал Густав Малер 1996 година
* Златна Одликување на честа за науката и уметноста на Република Австрија 2001 година
* Почесен член на Словенечката филхармонија 2002 година
* Почесен граѓанин на Љубљана во 2004 година
* Златна Одликување на честа за услугите на државата Виена 2015 година.

## Литература
* François-Marie Banier, Alex Ross: *Portfolio – The Salzburg Fix*. In: *The New Yorker.* New York, May 25, 1998. S. 96–101. Foto auf S. 97: The mezzo Marjana Lipovšek, after performing "Boris Godunov."
* Rudolf Flotzinger (Hrsg.): *Oesterreichisches Musiklexikon*. Band 3. Verlag der Österreichischen Akademie der Wissenschaften, Wien 2004, ISBN 3-7001-3045-7, S.&nbsp;1293f.
## Наводи

## Надворешни врски
* 

Категорија:Словенечки оперски пејачи
Категорија:Родени во 1946 година
Категорија:Добитници на Прешерновата награда
Тома Костов

**Тома Тодоров Костов** ( во  ―  во ) — македонски партизан, револуционер, борец за слобода на Македонија и учесник во НОБ.

## Животопис
Се доселил да живее во Скопје. Завршил основно училиште. Уште како млад му пристапи на напредното движење. Учествувал во борбата против окупаторот. Станал член на Комунистичката партија на Југославија. Организирал разни незаконски дејствија и се истакнувал со својата решителност. Собирал материјална помош за партизаните. Работел меѓу младината за регрутирање на нови партизани. Во 14 македонска ударна бригада бил поставен за заменик на политичкиот комесар на чета. Учествувал во борбите на Бригадата за ослободвањето на некои краишта на Македонија. Потоа заминал во состав на друга единица за Срем, каде учествувал во големиот пробив на фронтот. Подоцна во една од жестоките битки против германскиот непријател, го даде својот млад живот.

## Наводи


Категорија:Учесници во НОБ
Леонид Леонов

** Леонид Максимович Леонов ** () - 31 мај 1899 — 8 август 1994,  бил руски романописец и драматург.  Неговите дела се споредуваат со длабоките психолошки проблесоци кај  Достоевски.

## Животопис

Неговиот татко, Максим Леонов бил поет. 
Се оженил со ќерка на трговец од Москва. За време на неговиот долг живот, тој напишал неколку романи, во подолг временски период.

Тој исто така создал и драмски писател.

Пишувал и мемоари.

Главните теми во неговите дела се драматичните судири меѓу буржоаскиот и социјалниот морал и психологијата, промените во свеста на руската интелигенција, херојството на рускиот народ за време на Големата татковинска војна.
## Творештво
* „Јазовци“ - роман - 1924
* „Соч“ - роман - 1930
* „Скутаревски“ - роман - 1932
* „Руската шума“ - роман - 1953
* „Евгенија Ивановна“ - повест - 1964
* „Обичен човек“ - драма - 1941
* „Инвазија“ - драма - 1942
* „Златната кочија“ - драма - 1946
* „Пирамида“ - роман - 1994

## Наводи

## Надворешни врски
*The Art of Compromise: The Life and Work of Leonid Leonov
*brief biography (in Russian)
*Text of Leonov story "The Tramp" from SovLit.net

Категорија:Руски писатели
Категорија:Носители на Орденот на Ленин
Категорија:Добитници на Државната награда на СССР
Категорија:Носители на Орденот на пријателството меѓу народите
Категорија:Добитници на Лениновата награда
Категорија:Носители на Орденот на Црвеното знаме на трудот
Категорија:Добитници на Сталиновата награда
Категорија:Херои на социјалистичкиот труд
Категорија:Луѓе од Москва
Категорија:Редовни членови на Академијата на науките на Советскиот Сојуз
Категорија:Погребани на Новодевичките гробишта
Категорија:Починати во Москва
Категорија:Родени во 1899 година
Категорија:Починати во 1994 година
Категорија:Носители на Орденот на Татковинската војна од I степен
Кралска стрелиција

**Кралска стрелиција** (науч. *Strelitzia reginae*), народно позната како **рајска птица** — повеќегодишно, зелјесто растение, типичен вид на родот стрелиција (науч. Strelitzia) од семејството стрелиции со потекло од Јужна Африка. Таа е широко култивирана за своите драматични цвеќиња. Во умерените области е популарно домашно растение.

## Опис
Кралската стрелиција расте до 2 м, со големи, силни лисја долги 25 — 70 см и 10 — 30 см широки. Лисјата се зимзелени и распоредени во два реда, правејќи круна во облик на вентилатор. Цветовите стојат над зеленилото на врвовите на долгите стебленца.

## Наводи

Категорија:Стрелиции
Категорија:Флора на ЈАР
Категорија:Растенија опишани во 1789 година
Рајски птици

**Рајски птици** (науч. *Paradisaeidae*) — семејство птици што припаѓаат на редот врапчевидни. Вкупно има 45 вида, од кои 38 се наоѓаат само во Нова Гвинеја и соседните острови Индонезија и Источна Австралија.

## Распространетост
Живеат во тропските дождовни шуми на Австралија и Нова Гвинеја. Нова Гвинеја често се нарекува „остров на рајските птици“, бидејќи поголем дел од птиците живеат тука. На грбот на Папуа Нова Гвинеја се наоѓа  рајска птица.

## Изглед
Кога ќе ги видите прекрасните пердуви на овие птици, а исто така и нивното поведение за време на парењето, лесно е да се разбере зошто овие птици го добиле своето име — рајски птици. Во исто време, особено мажјаците го привлекуваат вниманието со своите крајно шарени пердуви и како ги шират за време на додворувањето со женките. Веројатно не постои боја што не се појавува барем кај некои видови на овие птици (само 43 познати вида живеат во Нова Гвинеја, со одредена веројатност дека, поради отежнатиот пристап до долините на ридовите и планините на овој остров, таму сè уште е непознат вид за науката). Женките честопати се помалку видливи од мажите, но не секогаш. Исто така, постојат видови во кои не постои целосен диморфизам.

## Наводи

## Надворешни врски

* Birds-of-Paradise Project — страница за рајските птици

__СОСОДРЖИНА__
__ИНДЕКС__


Категорија:Птици на Австралија
Економија на Хрватска

мини|Бизнис центар Стојарска
**Хрватска** е поранешна економија во транзиција и сегашна членка на Европската Унија.

## Основни макроекономски показатели
мини|лево|400x360px|Раст и пад на БНП на Хрватска од 2005 година

## Стопанска структура

## Даночен систем

## Финансиски сектор

## Биланс на меѓународните плаќања

## Наводи

Категорија:Хрватска
Категорија:Економија на Хрватска
Категорија:Економија на Европа
Економија на Романија

мини|Трговско-индустриската комора на Букурешт
**Романија** е поранешна економија во транзиција и сегашна членка на Европската Унија.

## Основни економски показатели

## Стопанска структура

## Даночен систем

## Финансиски систем

## Монетарна политика

## Биланс на меѓународните плаќања

### Надворешна трговија

## Наводи

Категорија:Романија
Категорија:Економија на Романија
Категорија:Економија на Европа